
ประกาศองค์การบริหารส่วนตำบลควนพัง
เรื่อง    ประมวลจริยธรรมของข้าราชการและเจ้าหน้าที่
ขององค์การบริหารส่วนตำบลควนพัง  จังหวัดนครศรีธรรมราช   พ.ศ.  2552
----------------------------------



ตามที่องค์การบริหารส่วนตำบลควนพัง อำเภอร่อนพิบูลย์  จังหวัดนครศรีธรรมราช        ได้ประกาศมาตรฐานทางคุณธรรมและจริยธรรมของข้าราชการ  พนักงานและลูกจ้างขององค์การบริหารส่วนตำบลควนพัง  ลงวันที่  2  ธันวาคม  2548   ตามนัยมาตรา 77  แห่งรัฐธรรมนูญแห่งราชอาณาจักรไทย  พุทธศักราช  2540  ไปแล้วนั้น


เนื่องจากรัฐธรรมนูญแห่งราชอาณาจักรไทย  พุทธศักราช  2550  มาตรา  279  บัญญัติให้มีประมวลจริยธรรมเพื่อกำหนดมาตรฐานทางจริยธรรมของผู้ดำรงตำแหน่งทางการเมือง  ข้าราชการ หรือเจ้าหน้าที่ของรัฐแต่ละประเภท โดยให้มีกลไกและระบบในการบังคับใช้อย่างมีประสิทธิภาพ  รวมทั้งกำหนดขั้นตอนการลงโทษตามความร้ายแรงแห่งการกระทำ  ทั้งนี้การฝ่าฝืนหรือไม่ปฏิบัติตามมาตรฐานทางจริยธรรมดังกล่าว  ให้ถือว่าเป็นการกระทำผิดทางวินัย


เพื่อให้เป็นไปตามเจตนารมณ์ของรัฐธรรมนูญแห่งราชอาณาจักรไทย  พุทธศักราช  2550  มาตรา  279  องค์การบริหารส่วนตำบลควนพัง   จึงขอยกเลิกประกาศมาตรฐานทางคุณธรรมและจริยธรรมของข้าราชการ  พนักงานและลูกจ้างขององค์การบริหารส่วนตำบลควนพังที่อ้างถึง และให้จัดทำเป็นประมวลจริยธรรมของข้าราชการและเจ้าหน้าที่ขององค์การบริหารส่วนตำบล   ควนพัง  แทนเพื่อเป็นเครื่องมือกำกับความประพฤติของข้าราชการในสังกัดตามประมวลจริยธรรมแนบท้ายนี้


ทั้งนี้   
ตั้งแต่บัดนี้เป็นต้นไป



ประกาศ   ณ   วันที่    26   เดือนกุมภาพันธ์   พ.ศ. 2552 
ลงชื่อ....ธรรมพิทย์   รอดบัวทอง....

                                                               

     (นายธรรมพิทย์   รอดบัวทอง)
                                                                       นายกองค์การบริหารส่วนตำบลควนพัง
